Níor lonraigh na tuilsoilse go gléineach ar a phlait an uair sin mar a rinneadar i ndeireadh a chuid imeartha agus cheil an folt rua gruaige freisin na drúchtíní allais a bhíodh le feiceáil ar a bhaithis le blianta beaga agus a raibh ann tugtha aige ar son a thíre nó a chúige. Ar an taobh eile den scéal ní baileach go raibh na mása chomh toirtiúil céanna, ach fiú nuair nach raibh sé ach beagán le scór bliain d’aois bhí Paul O’ Connell 17 gcloch mheáchain, agus sé troithe sé horlaí ar airde.